Veel seitse päeva tagasi oli Kuressaare Ametikoolist välismaal 24 õpilast – Prantsusmaal, Itaalias, Hispaanias, Maltal, Slovakkias, Ungaris ja Soomes. Nad tegid oma välispraktikat Euroopa Liidu Erasmus+ õpirände programmi raames.
Reedeni (13. märts) oli olukord enam-vähem rahulik, paljud veel lootsid, et saavad kuu lõpuni praktikakohal olla. Laupäeval puhkes aga paanika. Levisid teated riigipiiride sulgemisest, lennureiside tühistamisest. Press pani hagu alla, pinge kasvas. Õpilased muretsesid, kodused läksid närvi. Projektijuht Avel oli läpakas öösiti käeulatuses ja telefon padja all. Üks kõne lõppes, teine algas. Messengeri ja Whatsappi otsas olid üksteise järel praktikandid, konsulaadid, saatkonnad, praktikakohtade kontaktisikud. Projektijuht Ave pidi korraldama, et kõik elusalt ja tervelt koju tagasi saaks.